CELEX: 52011PC0130
Language: fi
Date: 2011-03-21
Title: Ehdotus NEUVOSTON PÄÄTÖS Cartagenan bioturvallisuuspöytäkirjaan sisällytettävän korjaamisvastuuta koskevan Nagoya-Kuala Lumpurin lisäpöytäkirjan allekirjoittamisesta

|

52011PC0130

/* KOM/2011/0130 lopull. - NLE 2011/0055 */  Ehdotus NEUVOSTON PÄÄTÖS Cartagenan bioturvallisuuspöytäkirjaan sisällytettävän korjaamisvastuuta koskevan Nagoya-Kuala Lumpurin lisäpöytäkirjan allekirjoittamisesta  

	[pic] | EUROOPAN KOMISSIO |Bryssel 21.3.2011KOM(2011) 130 lopullinen2011/0055 (NLE)EhdotusNEUVOSTON PÄÄTÖSCartagenan bioturvallisuuspöytäkirjaan sisällytettävän korjaamisvastuuta koskevan Nagoya-Kuala Lumpurin lisäpöytäkirjan allekirjoittamisestaPERUSTELUT1.  Biologista monimuotoisuutta koskevaan yleissopimukseen liittyvä Cartagenan bioturvallisuuspöytäkirja tuli voimaan 11. syyskuuta 2003. Pöytäkirja muodostaa ennalta varautumisen periaatteeseen perustuvan kehyksen sellaisten nykyaikaisella biotekniikalla muunnettujen elävien organismien turvallista siirtoa, käsittelyä ja käyttöä varten, joilla voi olla haitallisia vaikutuksia biologisen monimuotoisuuden suojeluun ja kestävään käyttöön tai jotka voivat aiheuttaa ihmisten terveydelle riskejä. Pöytäkirjassa käsitellään erityisesti tällaisten organismien maan rajat ylittäviä siirtoja.2.  Neuvosto teki 25. kesäkuuta 2002 päätöksen pöytäkirjan tekemisestä Euroopan yhteisön puolesta. Yhteisön ratifiointiasiakirja talletettiin 27. elokuuta 2002.3.  Cartagenan pöytäkirjan 27 artiklassa määrätään, että osapuolten ensimmäisen kokouksen (COP/MOP1) on käynnistettävä prosessi korjaamisvastuuta koskevien kansainvälisten sääntöjen ja menettelyjen laatimiseksi valtion rajat ylittävistä muunnettujen elävien organismien siirroista aiheutuville vahingoille ja pyrittävä siihen, että prosessi saadaan päätökseen neljässä vuodessa.4.  Neuvottelut käytiin korjaamisvastuuta käsittelevässä oikeudellisten ja teknisten asiantuntijoiden avoimessa ad hoc -työryhmässä. Ryhmä kokoontui viisi kertaa toukokuun 2005 ja maaliskuun 2008 välisenä aikana. Neuvotteluissa saavutettiin poliittinen läpimurto toukokuussa 2008 Bonnissa Saksassa järjestetyssä osapuolten neljännessä kokouksessa (COP/MOP4). Osapuolet sopivat työskentelevänsä sellaisen oikeudellisesti sitovan välineen kehittämiseksi, jossa vastuukysymyksiin sovelletaan hallinnollista lähestymistapaa ja joka hyväksyttäisiin Nagoyassa Japanissa lokakuussa 2010 pidettävässä osapuolten viidennessä kokouksessa (COP/MOP5). Ne sopivat myös laativansa siviilioikeudellista korvausvastuuta koskevat suuntaviivat.5.  Oikeudellisesti sitovaa välinettä ja siviilioikeudellista korvausvastuuta koskevia suuntaviivoja käsitelleet viimeiset neuvottelut järjestettiin ”Friends of the Co-Chairs” -ryhmässä, johon kuului 26 osapuolta Cartagenan pöytäkirjan 160 osapuolesta sekä muita osapuolia edustavia neuvonantajia. EU:lla oli neuvotteluissa kaksi paikkaa. Osapuolten neljännen (COP/MOP4) ja viidennen (COP/MOP5) kokouksen välisenä aikana järjestettiin neljä tämän ryhmän kokousta.6.  Komissio toimi EU:n neuvottelijana oikeudellisesti sitovasta välineestä käytävissä neuvotteluissa neuvoston kesäkuussa 2007 hyväksymän virallisen valtuutuksen perusteella. Tämän valtuutuksen voimassaoloa pidennettiin osapuolten neljännen kokouksen (COP/MOP4) jälkeen. Neuvotteluohjeita tarkennettiin useaan otteeseen neuvotteluissa tapahtuneen kehityksen mukaisesti. Viimeisen kerran niitä tarkennettiin11. kesäkuuta 2010 pidetyssä ympäristöneuvoston kokouksessa. Neuvotteluohjeiden mukaan komission oli varmistettava, että neuvottelujen tulokset ovat asiaa koskevan unionin lainsäädännön sekä vastuu- ja korvauskysymyksiä koskevan jäsenvaltioiden lainsäädännön perusperiaatteiden mukaisia. Uudet määräykset pitäisi myös voida panna täytäntöön EU:ssa siten, ettei ole tarpeen antaa uusia siviilioikeudellista vastuuta koskevia aineellisia sääntöjä eikä muuttaa voimassaolevia sääntöjä. Komissio kävi neuvotteluja tiiviissä yhteistyössä jäsenvaltioiden asiantuntijoiden kanssa.7.  Nagoyassa Japanissa pidetyssä osapuolten viidennessä kokouksessa EU:n koordinointikokous päätti 11. lokakuuta 2010 tukea yksimielisesti lopullista kompromissiesitystä Cartagenan bioturvallisuuspöytäkirjaan sisällytettävästä korjaamisvastuuta koskevasta Nagoya-Kuala Lumpurin lisäpöytäkirjasta, koska se oli sovittujen EU:n kantojen ja komissiolle annettujen neuvotteluohjeiden mukainen.8.  Cartagenan bioturvallisuuspöytäkirjaan sisällytettävä korjaamisvastuuta koskeva Nagoya-Kuala Lumpurin lisäpöytäkirja hyväksyttiin osapuolten viidennen kokouksen (COP/MOP5) viimeisessä täysistunnossa 15. lokakuuta 2010. Pöytäkirja on avoinna allekirjoittamista varten Yhdistyneiden kansakuntien päämajassa New Yorkissa 7. maaliskuuta 2011–6. maaliskuuta 2012.9.  Nagoya-Kuala Lumpurin lisäpöytäkirjan hyväksymistä koskevassa osapuolten kokouksen (COP/MOP5) päätöksessä kehotetaan biologista monimuotoisuutta koskevan yleissopimuksen osapuolia allekirjoittamaan pöytäkirja ensi tilassa sekä tallentamaan ratifiointi-, hyväksymis- tai liittymisasiakirjat, jotta pöytäkirja voi tulla voimaan mahdollisimman pian.10.  Neuvosto ilmaisi 20. joulukuuta 2010 tyytyväisyytensä Nagoya-Kuala Lumpurin pöytäkirjan hyväksymisen johdosta[1].11.  Edellä esitetyn perusteella on aiheellista, että unionin edustaja allekirjoittaa Cartagenan bioturvallisuuspöytäkirjaan sisällytettävän korjaamisvastuuta koskevan Nagoya-Kuala Lumpurin lisäpöytäkirjan sillä varauksella, että pöytäkirja lopullisesti tehdään myöhemmin.2011/0055 (NLE)EhdotusNEUVOSTON PÄÄTÖSCartagenan bioturvallisuuspöytäkirjaan sisällytettävän korjaamisvastuuta koskevan Nagoya-Kuala Lumpurin lisäpöytäkirjan allekirjoittamisestaEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 5 kohdan kanssa,ottaa huomioon Euroopan komission ehdotuksen,sekä katsoo seuraavaa:12.  Cartagenan bioturvallisuuspöytäkirjan 27 artiklassa määrätään, että pöytäkirjan osapuolten kokouksena toimivan osapuolten konferenssin ensimmäisessä kokouksessa on käynnistettävä prosessi korjaamisvastuuta koskevien kansainvälisten sääntöjen ja menettelyjen laatimiseksi valtion rajat ylittävistä muunnettujen elävien organismien siirroista aiheutuville vahingoille.13.  Neuvosto hyväksyi kesäkuussa 2007 päätöksen, jossa valtuutetaan komissio osallistumaan unionin puolesta unionin toimivaltaan liittyvissä asioissa korjaamisvastuuta koskeviin neuvotteluihin tiettyjen neuvotteluohjeiden mukaisesti. Valtuutuksen voimassaoloa pidennettiin lokakuussa 2008 kattamaan neuvottelujen viimeiset vaiheet.14.  Nagoyassa Japanissa järjestetyssä pöytäkirjan osapuolten kokouksena toimivan osapuolten viidennen konferenssin yhteydessä 11. lokakuuta 2010 pidetyssä unionin koordinaatiokokouksessa tuettiin yksimielisesti Cartagenan bioturvallisuuspöytäkirjaan sisällytettävän korjaamisvastuuta koskevan Nagoya-Kuala Lumpurin lisäpöytäkirjan lopullista kompromissitekstiä, koska sen katsottiin olevan hyväksyttyjen EU:n kantojen ja komission saamien neuvotteluohjeiden mukainen.15.  Cartagenan bioturvallisuuspöytäkirjaan sisällytettävä korjaamisvastuuta koskeva Nagoya-Kuala Lumpurin lisäpöytäkirja hyväksyttiin 15. lokakuuta 2010 pöytäkirjan osapuolten kokouksena toimivan osapuolten viidennen konferenssin viimeisessä täysistunnossa.16.  Pöytäkirja on avoinna allekirjoittamista varten Yhdistyneiden kansakuntien päämajassa New Yorkissa 7. maaliskuuta 2011–6. maaliskuuta 2012.17.  Neuvosto ilmaisi 20. joulukuuta 2010 tyytyväisyytensä Nagoya-Kuala Lumpurin pöytäkirjan hyväksymisen johdosta[2].18.  Sopimus olisi allekirjoitettava unionin puolesta sillä varauksella, että se tehdään lopullisesti myöhemmin,ON HYVÄKSYNYT TÄMÄN PÄÄTÖKSEN:1 artiklaNeuvoston puheenjohtaja valtuutetaan nimeämään henkilö tai henkilöt, joilla on valtuudet allekirjoittaa Cartagenan bioturvallisuuspöytäkirjaan sisällytettävä korjaamisvastuuta koskeva Nagoya-Kuala Lumpurin lisäpöytäkirja unionin puolesta.Allekirjoitettavan sopimuksen teksti on tämän päätöksen liitteenä.2 artiklaTämä päätös tulee voimaan päivänä, jona se hyväksytään.Tehty BrysselissäNeuvoston puolestaPuheenjohtaja [1] Ks. neuvoston päätelmät ”Biologista monimuotoisuutta koskeva yleissopimus: Nagoyan konferenssin tulokset ja jatkotoimet (11.–29. lokakuuta 2010)”, 20. joulukuuta 2010, 2. kohta.[2] Ks. neuvoston päätelmät ”Biologista monimuotoisuutta koskeva yleissopimus: Nagoyan konferenssin tulokset ja jatkotoimet (11.–29. lokakuuta 2010)”, 20. joulukuuta 2010, 2. kohta.